open-index/open-wikipedia-markdown huggingface dataset:
Daiva Rinkevičiūtė

**Daiva Rinkevičiūtė** (1964 m. rugpjūčio 5 d. Šiauliuose – 2023 m. spalio 22 d. Vilniuje) – Lietuvos žurnalistė.

## Biografija
1971–1977 m. mokėsi Šiaulių 7-ojoje vidurinėje mokykloje, 1977–1978 m. Klaipėdos 1-ojoje muzikos mokykloje, 1977–1982 m. Klaipėdos 12-ojoje vidurinėje mokykloje. 1983–1988 m. Vilniaus universiteto Istorijos fakultete studijavo žurnalistikos specialybę.

1987–1989 m. dirbo laikraščio „Komjaunimo tiesa“ redakcijoje: rengė puslapį „Jaunimo muzikos klubas“, rašė jaunimo muzikos, kultūros bei socialinėmis temomis. Nuo 1990 m. dienraščio „Lietuvos rytas“ redakcijos darbuotoja. 1994 m. pirmojo nacionalinio muzikos konkurso „Bravo“, tarptautinio Eurovizijos, nacionalinių pop muzikos konkursų vertinimo komisijos narė. Nuo 1997 m. žurnalo „TV antena“ apžvalgininkė, reporterė, savaitraščio „Lietuvos sveikata“ žurnalistė. 

## Bibliografija
* Nostalgija: neišmušusių valandų triumfas: Vytautas Kernagis, Kęstas Antanėlis, Virgis Švabas, Michailas Garberis, Alvidas Tautkus – pusšimtis puslapių ne tik apie muziką. – Vilnius: Lietuvos rytas, 1991. – 46 p.

## Šaltiniai
Padidinto pravažumo automobilis

**Padidinto pravažumo automobilis** () – bendra rinkodaros sąvoka skirta apibūdinti automobilių klasę, pasižyminčią didžiulėmis pravažumo galimybėmis. Jie sėkmingai konkuruoja su tradiciniais visureigiais, o jų pagrindinis skiriamasis bruožas yra komfortiškumas. Jie taip pat dažniausiai būna keturių varomų ratų. Štai keletas prabangių padidinto pravažumo automobilių pavyzdžių – BMW X6, Lexus RX, Porsche Cayenne, VW Touareg, Audi Q7. Padidinto pravažumo automobiliai buvo labai paplitę 1990-aisiais ir ankstyvais 2000-aisiais metais, tačiau dėl kylančių naftos kainų jų pardavimai pastaraisiais metais šiek tiek smuko.
Kretingos kojūkininkai

**Kretingos kojūkininkai** - 2003 m. įkurta gatvės artistų trupė Kretingos rajono kultūros centre. Pasirodo vaikščiodami 130 - 140 cm aukščio kojūkais. Artistų amžius - 16-22 m. Vadovas ir režisierius - Algimantas Verbutas

Dalyvauja koncertuose, akcijose, festivaliuose tiek Lietuvoje, tiek užsienyje. Repertuare:
* muzikinės erdvinės miniatiūros (koncertiniai numeriai arba trumpi spektakliai), kurių trukmė 10-15 min.
* teatrinis veiksmas gatvėje. 

„Kretingos kojūkininkai“ pasirodė Respublikinėse Dainų šventėse Vilniuje, tarptautiniuose gatvės teatrų festivaliuose Odesoje (Ukraina), Liepojoje (Latvija), Klaipėdoje, įvairių Lietuvos miestų ir miestelių (Jonava, Šiauliai, Telšiai, Kurtuvėnai, Kretinga ir kt.) šventėse, kituose renginiuose.

## Šaltiniai

## Nuorodos
* LJD staigmena – vieninteliai kojūkininkai Lietuvoje
Kirneilis

**Kirneilis** – ežeras rytų Lietuvoje, Molėtų rajone, 2,5 km į pietryčius nuo Molėtų. Ilgis šiaurės vakarų-pietryčių kryptimi 1,42 km, plotis iki 0,82 km. Altitudė 145,6 m. Giliausia ežero vieta siekia 15 m. Ežeras ledyninės kilmės, rininis. Kranto linija labai vingiuota, gausu įlankų. Pietvakarinis ir šiaurinis krantai labai aukšti, vakarinis ir pietinis vietomis pelkėti. Ežero pakrantės daugiausia apaugusios mišku (Gojaus, Rudesos, Kaulakių miškai). Vakarinėje dalyje yra 0,42 ha ploto salelė.

Vakaruose trumpu Kirneilio upeliu Kirneilis jungiasi su Luokesų ežeru, pietryčiuose – Bebrusų upe su Bebrusų ežeru. Šiaurės rytuose išteka Kirneilė į Gulbio ežerą (per jį – į Siesarties ežerą, Šventosios upės baseinas). Ežero pratakumas 786 %.
 
Kirneilis įeina į Lakajų kraštovaizdžio draustinį. Šalia ežero yra Kaulakių, Paluokesos ir Gojaus kaimai. Veikia 3 kaimo turizmo sodybos. Vakarine pakrante eina plentas .

Ežerėvardis *Kirneĩlis* kilęs nuo žodžio *kirna* („vandens išplautos medžių šaknys, lūžtvė“).

## Šaltiniai
BMW X6

**BMW X6** – BMW AG gaminamas prabangus padidinto pravažumo automobilis, pristatytas rinkoje 2008 m. Patys gamintojai savo kūrinį pristato kaip pirmajį pasaulyje *Sports Activity Coupe*. Jis yra šiek tiek platesnis ir ilgesnis už BMW X5, tačiau daug žemesnis už pastarąjį modelį. 2009 m. pasaulį išvydo ir BMW X6 M klasės automobilis.

## Nuorodos
* BMW oficialus tinklalapis
Trumpauodegė šinšila

**Trumpauodegė šinšila** (, sin. *
Chinchilla chinchilla*, , ) – šinšilinių (*Chinchillidae*) šeimos graužikas.

Trumpauodegės šinšilos sveria 1-1,5 kg. Jų trumpos priekinės galūnės ir ilgos, tvirtos kojas, skirtos šokinėjimui. Šių šinšilų kaklai ir pečiai storesni, tačiau uodega trumpesnė, nei jų ilgauodegių giminaičių.

## Šaltiniai
Pranas Rimkus

**Pranas Rimkus** (1907 m. lapkričio 1 d. Švėkšnoje, Šilutės apskritis – 1974 m. spalio 2 d. Vilniuje) – Lietuvos agronomas, žurnalistas, redaktorius.

## Biografija
Prieškario metais dirbo Žemės ūkio rūmų sodininkystės-daržininkystės inspektoriumi, dvejus metus specializavosi užsienyje. Bendradarbiavo leidiniuose „Ūkininko patarėjas“, „Sodyba“. 1940-1944 m. žurnalo „Naujoji sodyba“ vyriausias redaktorius.

1946 m. už antitarybinę veiklą nuteistas 5 metams, ištremtas į Komiją, 1951-1954 m. – į Krasnojarsko sritį. 1954-1959 m. Skaudvilės vaismedžių medelyno agronomas. 1959-1963 m. žurnalo „Mūsų sodai“ vyr. redaktoriaus pavaduotojas, 1963-1968 m. – gėlininkystės skyriaus vedėjas.

Išleido sodininkystės ir daržininkystės tematikos brošiūrų ir knygų. 

## Šaltiniai
Jonas Rinkevičius

**Jonas Rinkevičius** (1887 m. gegužės 28 d., senuoju stiliumi gegužės 16 d. Avižieniai, Utenos valsčius – 1958 m. sausio 2 d. Čikaga, JAV) – Lietuvos leidėjas, visuomenės veikėjas.

## Biografija
1898 m. atvyko į Vilnių, dirbo įvairius darbus, mokėsi laikraščio „Vilniaus žinios“ spaustuvėje rinkėju. Kartu su kitais platino draudžiamą spaudą, nuo 1907 m. laikraščio „Viltis“ skelbimų platintojas, bendradarbis. Vaižganto patariamas, 1909 m. pradėjo leisti kalendorius ir knygas, 1913 m. – žurnalą „Vaivorykštė“. Iki 1915 m. išleido 130 įvairių leidinių.

Rusų išsiųsdintas, iki 1917 m. dirbo Petrograde, Voroneže vadovavo Centrinio lietuvių komiteto nukentėjusiems nuo karo šelpti spaustuvėje. Grįžęs į Vilnių, kartu su kitais įkūrė „Švyturio“ leidyklą. Vėliau persikėlusi į Kauną jo vadovaujama leidykla iki 1926 m. išleido 547 leidinius. 1928 m. „Spindulio“ bendrovės steigėjas. 1944 m. pasitraukė į Vokietiją, 1949 m. atvyko į JAV. 

## Šaltiniai
Petras Rimkūnas

**Petras Rimkūnas** (1913 m. kovo 27 d., senuoju stiliumi kovo 14 d., Ušvilinės vienkiemyje prie Kiemėnų – žuvo 1944 m. rugsėjo 10 d. Vienoje per miesto bombardavimą) – Lietuvos rašytojas, žurnalistas, redaktorius.

## Biografija
1933 m. baigė Linkuvos gimnaziją, Vytauto Didžiojo universitete studijavo techniką, 1937-1938 m. Paryžiuje – žurnalistiką.

1934 m. įsteigė laikraštį „Jaunasis studentas“, 1939 m. – „Studentų dienos“, iš pradžių juos redagavo. Dirbo dienraščio „XX amžius“ redakcijoje, Šv. Kazimiero ir „Sakalo“ knygų leidyklose bei Maironio literatūros muziejuje.

Bendradarbiavo žurnaluose „Židinys“, „Ateitis“, „Žiburėlis“, laikraščiuose „Žiburys“, „Naujoji Lietuva“, kituose leidiniuose. Dauguma straipsnių, recenzijų, reportažų pasirašyti slapyvardžiu Rimvydas. Parašė apsakymų ir apysakų, išvertė Stephano Berghoffo (1891–1963) apysaką „Be motinos: iš našlaičio dienoraščio“ (1940). Parengto spaudai apsakymų rinkinio „Kruojos dukterys“ rankraštis yra dingęs be žinios per karo pabaigos sumaištį.

## Bibliografija
* *Ant prakaituotos žemės*: apysaka, 1941.
* *Kiemėnų kaimas*: apysakos ir apsakymai, 1943, 2 leid. 1994 su Kazimiero Pūro „Žodžiu apie autorių, knygą ir Kiemėnų kaimą“
* *Našlaitėlė*: pasaka, 1943, fotografuotinis leid. 1991
* *Petras Rimkūnas: bibliografija, 1931–1993*, parengė Paulė Mikelinskaitė, 1994
Mangostaninė garcinija

**Mangostaninė garcinija** () – kliuzijinių (*Clusiaceae*) šeimos visžalis medis. Medžio gimtinė – Azijos tropikai. Dabar auginamas viso pasaulio tropinėje zonoje.

## Augalo morfologija
Mangostaninė garcinija – aukštas visžalis medis užaugantis iki 25 m aukščio. Laja piramidės formos, žievė juodai rudos spalvos.

Lapai elipsiški, tamsiai žalios spalvos viršuje ir gelsvai žalia žemiau, 9 – 25 cm ilgio ir 4,5 – 10 cm pločio. Jauni lapeliai – rausvi. Žiedas – žaliais mėsingais žiedlapiais su raudonomis dėmėmis.

Vaisius apvalus – 3,4 – 7,5 cm skersmens, iš viršaus yra padengtas storu (iki 1 cm), kaštoninės-violetinės spalvos nevalgomu apvalkalu. Viduje yra 4-8 segmentų baltos valgomos mėsingos sėklos. Medis vaisių neša vėlai – pirmuosius vaisius subrandina 9-20 metais.

## Vardai
Mangostaninė garcinija dar vadinama: , , , , , ,  ir kt.

## Panaudojimas
Baltasis garcinijos vaisių minkštimas yra valgomas šviežias, kartais jie yra konservuojami. Populiarios ir garcinijų sultys. Lapų ir žievės nuoviras yra naudojamas nuo dizenterijos, viduriavimo ir karščiavimo. Vaisiaus žievė turi antioksidantų.

## Išnašos

## Nuorodos
* Garcinia mangostana L. 

## Video
* Susipažinkite su garcinija. New York Times Video, 2008 m. balandžio 24 d.
Kivylių tvenkinys

**Kivylių tvenkinys** – tvenkinys šiaurės Lietuvoje, Akmenės rajone, 7,5 km į šiaurės vakarus nuo Naujosios Akmenės. Susidaręs užtvenkus Agluonos upę (Vadaksties intakas, Ventos baseinas) 0,7 km nuo jos žiočių. Ilgis iš rytų į vakarus 5,53 km, plotis iki 0,27 km. Altitudė 69 m. Krantai daug kur aukštoki, vietomis apaugę medžiais. Į pietus yra nutįsusios 2 įlankos: 1,2 km ilgio, į kurią įteka Molupis, ir 0,65 km ilgio, į kurią įteka Kirgas. Pakrantės 2 vietose apaugę miškeliais (į šiaurę Kalvių miškas). Aplinkui plyti dirbami laukai. Pietine pakrante einantis kelias  kerta tvenkinį skersai 2 vietose.

Debitas:
* Upės: 1,08 m³/s
* Užtvankos skaičiuotinis: 71 m³/s

Užtvanka 193 m ilgio, 6,5 m pločio. Vandens pralaida – šachtinė. Įrengta 1976 m.

Prie tvenkinio esantys kaimai: Kesiai, Kivyliai.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Kliepšių ežeras

**Kliepšių ežeras** – ežeras Lietuvoje, Ukmergės rajone, Anykščių rajono paribyje, 1,5 km į rytus nuo Žemaitkiemio.

Ilgis šiaurės rytų-pietvakarių kryptimi 1,7 km, plotis iki 0,32 km. Altitudė 115,7 m. Giliausia ežero vieta siekia 23,5 m. Ežeras ledyninės kilmės, rininis. Kranto linija vingiuota, pietvakarinėje ežero dalis jungiasi su pagrindine ežero dalimi ~ 50 m pločio sekliu sąsiauriu. Krantai aukšti, daugiausiai apaugę siauru medžių ruožu, tik pietvakarinis krantas žemas ir pelkėtas. Aplink ežerą plyti pievos ir dirbami laukai. Iš šiaurės prieina Plaštakos miškas. Šiaurės rytuose išteka P-2 upelis (Plaštakos intakas, (Siesarties baseinas).

 
Prie pietinio ir rytinio Kliepšių ežero krantų įsikūręs Kliepšių kaimas, 2 kaimo turizmo sodybos, prie šiaurinio – Rundžių kaimas. Šiose apylinkėse 1933 m. vasario 2 d. nukrito Žemaitkiemio meteoritas.

## Šaltiniai
Antanas Rimydis

**Antanas Rimydis** (1905 m. kovo 15 d., senuoju stiliumi kovo 2 d. Tytuvėnuose, Raseinių apskritis – 1994 m. lapkričio 6 d. Niujorke, JAV) – Lietuvos poetas, žurnalistas, redaktorius.

## Biografija
1918–1921 m. mokėsi Raseinių gimnazijoje, 1923 m. baigė Kauno Mokytojų profsąjunginę gimnaziją. 1923–1925 m. mokėsi Kauno aukštesniojoje technikos mokykloje.

1921–1929 m. dirbo Susisiekimo ministerijoje, nuo 1930 m. – Žemės ūkio rūmuose. 1924–1928 m. žurnalo „Keturi vėjai“ atsakingasis redaktorius ir faktiškasis redaktorius. 1927–1928 m. leidinio „Mūsų dienos“ sekretorius, reporteris ir redaktorius, nuo 1930 m. dirbo laikraščio „Ūkininko patarėjas“ redakcijoje: 1931–1940 m. antrasis redaktorius, 1940–1941 m. – techninis redaktorius, 1941–1944 m. – vyriausiasis redaktorius. 1934 m. įsteigė laikraštį „Literatūros naujienos“, iki 1936 m. jo leidėjas ir redaktorius.

1944 m. pasitraukė į Vokietiją. Po karo buvo Lietuvos rašytojų tremtinių draugijos ir Lietuvių žurnalistų sąjungos narys, 1948–1949 m. Augsburge dirbo savaitraščio „Žiburiai“ redakcijoje, 1950 m. išvyko į JAV.

## Kūryba

Rašė literatūrinio gyvenimo apžvalgas, straipsnius, kultūros renginių, naujų knygų recenzijas, reportažus, anotacijas ir kt. Reiškėsi literatūriniame gyvenime. Eilėraščius pradėjo publikuoti 1922 m., priklausė keturvėjininkams. Kūryba avangardistinė, eiliuojama laisvai, pasitelkiama buitinė kalba, netikėtos metaforos.

## Bibliografija
* *Mano vedos*, poezija, 1924 m.
* *Knyga be vardo*, poezija, 1926 m.

## Šaltiniai

## Nuorodos
* Antanas Rimydis. Autobiografija. Tekstai.lt
Who You Are

**„Who You Are“** – debiutinis Anglijos pop dainininkės Jessie J studijinis albumas. Albumas, kurį 2011 m. vasario 28 d. išleido įrašų kompanija „Lava“, mėnesiu anksčiau negu planuota dėl didelės paklausos. Albumo pagrindinis singlas yra „Do It Like a Dude“. Antrasis singlas „Price Tag“, įrašytas kartu su B.o.B, buvo pirmasis JAV skirtas singlas.

## Istorija
„Who You Are“ vienas iš laukiamiausių 2011 m. albumų, kadangi Jessie J jau išrinkta Jungtinėje Karalystėje 2011-ųjų metų muzikine viltimi. Savo oficialiame „Twitter“ puslapyje Jessie J patvirtino, kad ji šį albumą įrašinėja nuo 2005 m. Albumą planuota išleisti kovo 28 d., kad šis sutaptų su jos gastrolių pradžia, tačiau buvo nutarta išleidimo datą paankstinti mėnesiu. Balandžio 12 d. albumas išleistas Amerikoje. 

## Singlai
Pirmasis singlas iš albumo „Do It Like a Dude“ išleistas 2010 m lapkričio 21 d. Singlas debiutavo 25 pozicijoje UK Singles Chart tope, kur netrukus pasiekė antrąją vietą. Irish Singles Chart tope užėmė 13 vietą. Antrasis singlas „Price Tag“, kurį Jessie J debiutavo laidoje „Later… with Jools Holland“ 2010 m. lapkričio 9 d., buvo išleistas kaip pirmasis singlas JAV. „Price Tag“, kuris įrašytas kartu su JAV reperiu B.o.B, išleistas 2011 m. sausio 30 d. „Casualty of Love“ buvo išleistas vasario 15 d. kaip trečiasis singlas.

## Albumo dainos

## Šaltiniai
* Albumo dainų šaltinis.

## Nuorodos
* jessiejofficial.com Oficiali svetainė internete
Elvyra Piškinaitė

**Elvyra Piškinaitė-Latėnienė** (g. 1957 m. balandžio 20 d. Vilniuje) – Lietuvos teatro ir kino aktorė.

## Biografija
1964–1975 m. mokėsi Širvintų vidurinėje mokykloje. 1975–1979 m. LSSR konservatorijoje studijavo aktoriaus specialybę (kurso vadovės Dalia Tamulevičiūtė ir Irena Bučienė). Nuo 1979 m. dirba Vilniaus teatre „Lėlė“. Sukūrė vaidmenų kine, televizijos serialuose, spektakliuose, įgarsino animacinių ir vaidybinių filmų Lietuvos televizijoje ir Lietuvos kino studijoje.

Sesuo teisininkė Nijolė Piškinaitė, vyras – aktorius Algirdas Latėnas.

## Filmografija
* 1978 m. Liuka Kaminskaitė – Riešutų duona, rež. Arūnas Žebriūnas, LKS
* 1979 m. Stiklinė arbatos su citrina, filmas-spektaklis, rež. Arvydas Ilginis, LTV
* 1980 m. Panelė Salomėja – Faktas, rež. Almantas Grikevičius, LKS
* 1982 m. Ira - Blondinė, rež. Daiva Adomonytė, LTV
* 1984 m. Mira - Čia mūsų namai, rež. Saulius Vosylius, LTV
* 1993–2000 m. Milda – Giminės, rež. Saulius Vosylius, LTV
* 1996 m. Ramutė – Žaibo nušviesti, rež. Algimantas Puipa, LKS
* 1998–2000 m. Milda – Atžalos, rež. Saulius Vosylius, LTV
* 2002 m. Indrės mama - Prokurorai, rež. Raimundas Banionis, Alvydas Šlepikas, LTV
* 2005 m. Giminės bruožas, rež. Silvija Vilkaitė
* 2007 m. Tado mama – Garbės kuopa, rež. Raimundas Banionis, LNK
* 2011 m. Milda – Giminės. Po dvidešimties metų, rež. Saulius Vosylius, LTV 
* 2013 m. Mama - Kriminalistai, rež. Alvydas Šlepikas.

## Įvertinimas
* 2012 m. „Auksinis scenos kryžius“ už geriausią lėlių teatro spektaklį vaikams (su kitais)

## Šaltiniai

## Nuorodos
* Aktorės credo: mylėti savo darbą // Lietuvos žinios, 2007-04-21
Juozas Rimantas

**Juozas Rimantas** (iki 1940 m. **Slapšinskas**; (1908 m. kovo 31 d. Bikūnuose, Antalieptės valsčius, Zarasų apskritis – 1973 m. sausio 8 d. Vilniuje) – Lietuvos bibliografas, žurnalistas, redaktorius.

## Biografija
1943 m. baigė Vytauto Didžiojo universitetą.

Dirbo bibliotekose. 1939–1940 m. ir 1944–1950 m. – Centrinės valstybinės bibliotekos (dabar Nacionalinė Martyno Mažvydo biblioteka) direktorius, 1959–1963 m. – Knygų rūmų vyr. bibliografas, skyriaus vedėjas. 1942–1943 m. ir 1944–1947 m. dėstė Kauno universitete, 1951–1958 m. mokytojavo Kaune.

Jaunystėje aktyviai bendradarbiavo spaudoje, leidiniuose „Trimitas“, „Rytas“, „Lietuvos aidas“, „Kultūra“, „Židinys“. Nuo 1932 m. redagavo laikraštį „Lietuvos studentas“, 1927 m. dirbo žurnalo „Sargyba“ redakcijoje, 1930–1934 m. ji redagavo. 1936–1939 m. dirbo Kauno radiofone.

Buvo Lietuvos žurnalistų sąjungos narys. Išleido knygų bibliotekininkystės ir bibliografijos klausimais. 

## Bibliografija
* *Žemaitė gyvenime ir kūryboje*, albumas, sudarė, 1956 m.
* *Petras Rimša pasakoja*, atsiminimai, 1964 m.

## Šaltiniai
Pranas Razma

**Pranas Razma** (1902 m. Stirbaičiuose, Platelių valsčius, Kretingos apskritis – 1942 m. Sosvos lageryje, Sverdlovsko sritis) – Lietuvos ekonomistas, žurnalistas, redaktorius.

## Biografija
Baigęs Vytauto Didžiojo universitete ekonomiką, nuo 1935 m. studijavo teisę.

1927–1928 m. Lietuvių katalikų jaunimo sąjungos „Pavasaris“ centro valdybos narys ir jos leidinio redaktorius. Nuo 1929 m. dienraščio „Lietuvos aidas“ reporteris, 1933–1935 m. – jo atstovas Šiauliuose. 1933 m. savaitraščio „Šiaurės Lietuva“ leidėjas ir redaktorius, 1934–1935 m. – „Mūsų kelio“ redaktorius. 1935 m. redagavo savaitraštį „Mūsų kraštas“, 1935–1938 m. – žurnalą „Jaunoji karta“. 1937 m. buvo Lietuvos žurnalistų sąjungos valdybos narys.

Bendradarbiavo periodiniuose leidiniuose „Ateitis“, „Pavasaris“, „Rytas“, „Tautos mokykla“ ir kt. 1937 m. suredagavo „Dešimtmečio sąskrydžio vadovą“ (1927–1937 m.). 1941 m. išvežtas į Sverdlovsko sritį, žuvo Sosvos lageryje. 

## Šaltiniai
Klykolių tvenkinys

**Klykolių tvenkinys** () – tvenkinys šiaurės Lietuvoje, Akmenės rajone, ties Latvijos siena, į šiaurės vakarus nuo Klykolių. Susidaręs patvenkus Vadaksties upę (Ventos baseinas) 44,7 km nuo jos žiočių. Ilgis iš rytų į vakarus 6,2 km, plotis iki 0,36 km. Altitudė 74,8 m. Tvenkinio rytinis galas užpelkėjęs, yra 0,78 ha sala. Dar viena sala (0,26 ha) yra prie Klykolio įtekėjimo. Krantai žemi. Pakrantės daugelyje vietų apaugę medžiais ir krūmynais. Aplinkui plyti dirbami laukai. Išilgai tvenkinio viduriu eina siena su Latvija. Lietuvos teritorijoje yra ~ 39,2 ha tvenkinio. Rytinį tvenkinio galą kerta kelias .

Debitas:
* Upės: 1,8 m³/s
* Užtvankos skaičiuotinis: 78 m³/s

Užtvanka 345 m ilgio, 8 m pločio. Vandens pralaida – šachtinė. Įrengta 1981 m. Latvijos pusėje 1999 m. pastatyta Vadakstės mažoji hidroelektrinė.

Prie tvenkinio esantys kaimai: Klykoliai, Pavadakščiai (Lietuva), Vadakstė, Priedula (Latvija).

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Klimbalė

**Klimbalė** – durpynas Panevėžio rajone, 12 km į šiaurės rytus nuo Panevėžio, Žaliojoje girioje. Sudaro aukštapelkė (vakaruose), tarpinio tipo pelkė ir žemapelkė. 67 % durpių – žemapelkinio tipo, 20 % – aukštapelkinio, likusi dalis – mišraus tipo. Durpių peleningumas 8 %, drėgnumas 87 %. Nenusausinto durpių klodo vidutinis storis 1,5 m (didžiausias – 3,5 m). Po durpėmis yra 1,1 m storio sapropelio sluoksnis. Klimbalėje prasideda Lėvens intakai – Svalia ir Įstras.

Durpių gavyba pradėta 1964 m.
 
## Šaltiniai
Justinas Razma

**Justinas Razma** (1904 m. Žvirblaičiuose, Platelių valsčius – 1945 m. lapkričio 24 d. nužudytas Šiupyliuose, Gruzdžių valsčius, Šiaulių apskritis) – Lietuvos žurnalistas, pedagogas.

## Biografija
Nuo 1928 m. Lietuvos universitete studijavo filosofiją ir pedagogiką. Dirbo Kaune Socialinių ir politinių mokslų instituto reikalų vedėju, nuo 1938 m. – Visuomeninio darbo vadybos viršininko pavaduotojas, nuo 1939 m. – organizacinio darbo direktorius. Buvo vienas iš Lietuvos vakarų sąjungos steigėjų, priklausė Lietuvos žurnalistų sąjungai. Pokario metais dirbo Gruzdžių valsčiaus Šiupylių pradžios mokykloje.

Visuomenės, kultūros ir filosofijos klausimais rašė leidiniuose „Vairas“, „Akademikas“, „Naujoji Romuva“. 

## Šaltiniai
Zigmantas Raulinaitis

**Zigmantas Raulinaitis** (1913 m. liepos 19 d., senuoju stiliumi liepos 6 d. Kaune – 2009 m.) – Lietuvos karo istorikas, žurnalistas, redaktorius.

## Biografija
1932 m. baigė Vilkaviškio gimnaziją, 1934 m. – Kauno karo mokyklą. 1935–1941 m. studijavo ekonomiką Vytauto Didžiojo ir Vilniaus universitetuose.

1934–1940 m. karininkas. Karo istorijos temomis rašė leidiniuose „Karys“, „Kardas“, „Mūsų žinynas“ ir kt. 1944 m. pasitraukė į Vokietiją, 1949 m. atvyko į JAV. Nuo 1954 m. iki 1985 m. sausio 9 d. redagavo žurnalą „Karys“. 

Išleido knygų iš Lietuvos karybos istorijos.

## Bibliografija

* *Aisčiai karinės istorijos šviesoje*. – Brooklyn, 1962 m.
* *Hunų žygis į Prūsus*. – Brooklyn, 1964 m.
* *Grobio ir naikinimo žygis*. – Brooklyn (N. Y.): Karys, 1979 m.
* *Keturi frontai: XII amžius lietuvių karinėje istorijoje*, – Brooklyn (N. Y.): Karys, 1982 m.,
* *Lietuvos raiteliai*, Kn.1, Kunigaikščių sąjunga. – Brooklyn (N. Y.): Karys, 1985 m.,
* *Lietuvos raiteliai*, Kn.2, Kelias į sostą. – Brooklyn (N. Y.): Karys, 1987 m.,
* *Dokumentai Lietuvos Vietinės Rinktinės istorijai*, 1990 m.
* *Lietuvos raiteliai*. Kn. 3, Karaliaus karai (XIII amžiaus vidurys, Mindaugo laikai). – Brooklyn: Karys, 1990
* *Lietuvos raiteliai*. Kn. 4: Karaliaus palikimas. – Kaunas: Kardas, 1996 m.
* *Lietuvos raiteliai*. Kn. 5: Pakeliui į galią. – Vilnius: Protėvių kardas, 1999 m.

## Šaltiniai
Windows NT 4.0

**Windows NT 4.0** – Windows NT operacinės sistemos versija orientuota verslui. Išleista 1996 m. liepos 31 d.

Iki „Windows 2000“ pristatymo tai buvo pagrindinė verslui skirta operacinė sistema, kurią siūlė „Microsoft“.

## Šaltiniai
Ramsaro konvencija

**Ramsaro konvencija** (pilnas pavadinimas *Jungtinių Tautų Konvencija dėl pelkių, turinčių tarptautinę reikšmę, ypač vandens ir pelkių paukščių apsaugai*) – tarptautinė sutartis, kuria įsipareigojama saugoti ir atsakingai naudoti pasaulio pelkes ir kitas šlapynes. Pasirašyta 1971 m. vasario 2 d. šiaurės Irano mieste Ramsare. Įsigaliojo nuo 1975 m.

Ramsaro konvencijos tikslas – išsaugoti svarbiausias žemės šlapynes (pelkes, ežerynus, upių deltas, lagūnas, maršas ir kt.), kurios yra svarbi retų augalų ir gyvūnų buveinė, daro didelę įtaką vietovės ekosistemai, klimatui, gyvenamosioms sąlygoms. Svarbiausios tokios šlapynės yra įtraukiamos į Ramsaro tarptautinės svarbos šlapynių sąrašą, joms taikomi išskirtiniai apsaugos reikalavimai.

2018 m. spalio mėn. duomenimis konvenciją yra pasirašę 170 šalių, kuriose yra virš 2200 Ramsaro objektų, užimančių bendrą daugiau nei 2,1 mln. km² plotą. Daugiausia Ramsaro objektų yra Jungtinėje Karalystėje (169), o didžiausią plotą užima Bolivijoje (148 000 km²).

Lietuva konvenciją ratifikavo 1993 m. Į Ramsaro vietovių sąrašą įtrauktas Čepkelių rezervatas, Kamanų rezervatas, Viešvilės rezervatas, Žuvinto rezervatas, Nemuno deltos regioninis parkas.

## Šaltiniai

## Nuorodos
* Oficialus puslapis
* Konvencijos tekstas (anglų k.)
Ramsaras

**Ramsaras** () – miestas šiaurės Irane, Mazenderano provincijoje, Kaspijos jūros pakrantėje. Į pietus nuo miesto stūkso Elburso kalnai.

Ramsaras žymus savo radioaktyviomis karštosiomis versmėmis. Čia fiksuojamas didžiausias natūralus radioaktyvumas Žemėje (iki 260 mSv).

## Istorija

1971 m. Ramsare pasirašyta tarptautinė konvencija (Ramsaro konvencija), kuria įsipareigojama saugoti pasaulio šlapynes.
BMW 7 serija

**BMW 7 serija** – aukščiausios klasės prestižinis automobilis, gaminamas standartiniu arba prailgintu sedano kėbulu. 7 serijos modelis – tai BMW AG flagmanas. Pirmieji 7 serijos BMW automobiliai pasaulį išvydo 1977 metais. Ši serija apima septynias kartas:

* BMW E23 (1977–1986)5
* BMW E32 (1987–1994)1
* BMW E38 (1995–2001)0
* BMW E65/E66/E67/E68 (2002–2008)
* BMW F01/F02/F03/F04 (2009–2015)
* BMW G11/G12 (2016–2022)
* BMW G70 (2023-)

7 Serija
Aston Martin One-77

**Aston Martin One-77** – sportinis „Aston Martin“ automobilis pristatytas 2009 metais Ženevos automobilių parodoje. Buvo pagaminta ribota 77 vienetų partija (todėl toks automobilio pavadinimas). Kaina siekia 1 200 000 £.

## Savybės
**Aston Martin One-77** turi pilnai anglies pluošto važiuoklę, rankų darbu išdirbtą aliumininį kėbulą ir 7,3 litrų V12 variklį su daugiau kaip  galia. Variklis yra atmosferinis ir turės 6 greičių pusiau automatinę pavarų dėžę, reguliuojamo aukščio pakabą, dinaminę stabilumo kontrolę ir keraminius anglies pluošto stabdžius. Didžiausias automobilio greitis bus 320 km/h, nuo 0-100 km per valandą spurtuos per maždaug 3,5 sekundės.

## Nuorodos
* Official Aston Martin One-77 website  Oficiali Aston Martin One-77 svetainė
* Aston Martin – Oficiali Aston Martin svetainė
Aston Martin DB9

**Aston Martin DB9** yra GT klasės kupė ir kabrioletas gaminamas nuo 2004 metų. Pavadinimas „DB“ reiškia David Brown buvusio Aston Martin savininko inicialus. Šis automobilis pakeitė Aston Martin DB7 modelį. DB9 turėjo būti pavadintas DB8, tačiau nebuvo taip pavadintas, kad nesudarytų įspūdžio jog automobilis turi V8 variklį,  be to šio automobilio gamybą atliko milžinišką kokybės šuolį nuo pirmtako DB7, todėl DB8 pavadinimas nebūtų atspindėjęs tokių ženklių permainų. Šis automobilis buvo sukurtas, kad garantuotų Aston Martin išlikimą ir klestėjimą 21-ajame amžiuje, ir kad padėtų atsigaut nuo bendrovę kamavusių nesekmių patirtų XX amžiaus pabaigoje. 2004 metais šio automobilio gamybos apimtys pasiekė penkis tūkstančius vienetų per metus, o tai beveik tiek pat kaip ir jo konkurentų Ferrari F430 ir Porsche 911 Turbo. Tačiau prie jo konkurentų dažniau priskiriami Jaguar XKR, Bentley Continental GT, BMW M6, ir Mercedes-Benz SL AMG varianto modelis.

## Savybės
Aston Martin DB9 turi  galios, 600 Nm sukimo momento 6.0L V12 variklį pasiskolintą iš Aston Martin Vanquish V12. Automobilis nuo 0–100 km/h spurtuoja per 4.8 sekundės, o didžiausias jo pasiektas greitis yra 305 km/h.

* Kaina: £111,000 Coupe; £124,000 Volante convertible
* Galia: 350 kW (476 PS;469 bhp) (469 hp) @ 6000 rpm
* Sukimo momentas;: 600N.m (443 lbf·ft) @ 5000 rpm
* Svoris: 1760 kg (3,880 lb)
* 0–60&nbsp;mph (0–97&nbsp;km/h): 4.6&nbsp;seconds
* 0–100&nbsp;km/h (0–62&nbsp;mph): 4.7&nbsp;seconds
* Didžiausias greitis: 305 km/h (190 mph)

## Nuorodos
* Aston Martin – Oficiali Aston Martin svetainė

## Išnašos
Aston Martin DBS

**Aston Martin DBS** – Aston Martin bendrovė DBS pavadinimą jau naudojo 1967-72 metų GT klasės kupė, kuris buvo pristatytas 1969 metų Jamso Bondo filme „On Her Majesty’s Secret Service“. Šis DBS V12 pakeitė buvusį kompanijos flagmaną Aston Martin Vanquish S. Naujoji versija buvo sukurta Aston Martin DB9 pagrindu, jis buvo pristatytas garsiajame Jamso Bondo filme „Casino Royale“ 2006 metais ir 2008 metais „Quantum of Solace“ filme.

## Aston Martin DBS V12

Automobilio galią generuoja įspūdingas 5935cc V12 variklis iš DBR9 lenktyninio automobilio, jis pasiekia 517 AG (380 kW)/6500 rpm galią ir 570 Nm /5750 rpm sukimo momentą. Automobilis komplektuojamas su 6 greičių mechanine pavarų dėže arba „Touchtronic“ 6 greičių automatine. DBS yra dvivietis kupė priešingai DB9 modeliui, kuris yra 2+2 kupė. DBS turi aliumininę važiuoklę ir yra pagamintas iš lengvasvorio magnio, anglies pluošto mišinio ir aliuminio. Tai yra pirmas serijinis Aston Martin, turintis anglies pluošto detales, todėl sveria tik 1578 kg. Galingas automobilis sugeba spurtuoti nuo 0-60 mylių per valandą per vos 4 sekundes, o didžiausias greitis yra daugiau kaip 312 km/h. DBS turi keraminius stabdžių diskus – pirmus tokius Aston Martin automobilyje. Priekiniai diskai yra 398 mm skersmens su 6 stūmokliais, galiniai yra 360 mm skersmens su 4 stūmokliais. Pakaboje naudojami adaptyvūs amortizatoriai, kurie gali būti reguliuojami ir turi iki 5 padėčių.

## Nuorodos
* Aston Martin Oficiali Aston Martin svetainė
Aston Martin Rapide

**Aston Martin Rapide** – ketverių durų prabangus sportinis sedanas, kurį britų bendrovė Aston Martin pristatė 2009 metų pabaigoje. Automobilis buvo pristatytas kaip koncepcinis Šiaurės Amerikos Tarptautinėje Automobilių parodoje 2006 metais. Rapide vardas yra užuomina į Lagonda Rapide modelį – sedaną, kurį gamino Lagonda, dabar esanti dalis Aston Martin kompanijos. Automobilis yra gaminamas Aston Martin DB9 pagrindu ir turės pilnai stiklinį panoraminį stogą, pirmą tokį Aston Martin automobilyje. Jo pagrindiniai konkurentai – Maserati Quattroporte, Mercedes-Benz CLS klasė, Audi A7, Porsche Panamera ir Lamborghini Estoque.

## Savybės
Variklis: 6.0 L V12 su 510 AG (380 kW) galia, dinamika: nuo 0-100 km/h per 4.8 sekundės.

## Variklio garsas

## Nuorodos
* Aston Martin – Oficiali Aston Martin svetainė
Aston Martin Vantage

**Aston Martin Vantage** – Aston Martin sportinių automobilių serija apimanti V8 Vantage ir V12 Vantage Aston Martin modelius. Tai mažiausias ir pats prieinamiausias kainos atžvilgiu Aston Martin modelis. Jis skirtas konkuruoti su Porsche 911, bei kitais GT klasės egzotiškais automobiliais.

## Aston Martin V8 Vantage
**Aston Martin V8 Vantage** turi 4.3 L, V8 32 vožtuvų variklį su 380 AG/7000 rpm galia ir 409 Nm/5000 rpm sukimo momentu, dinamika nuo 0 iki 60 mylių per valandą (97 km/h) per 4.7 sekundės, o didžiausias greitis 282 km/h.

## Aston Martin V12 Vantage
**Aston Martin V12 Vantage** po jo kapotu slypi 6 litrų, V12, 510 AG (prie 6,500 aps./min.). Šis agregatas 100 km/h. pasiekia per 4,1 sekundes ir išvysto maksimalų 304 km/h greitį.

## Nuorodos
* Aston Martin - Oficiali Aston Martin svetainė
Hiudiksvalis

**Hiudiksvalis** – centrinės Švedijojs miestas Helsinglando provincijoje. Miestas yra įsikūręs ant Baltijos jūros kranto. Hiudiksvalis buvo įkurtas 1582 m. Jono III.

## Šaltiniai

## Nuorodos
* www.hudiksvall.se
Istadas

**Istadas** – miestas pietryčių Švedijoje, Skonės provincijoje, įsikūręs ant Baltijos jūros kranto, 63 km į rytus nuo Malmės.

## Šaltiniai

## Nuorodos
* www.ystad.se
Pranas Viktoras Raulinaitis

**Pranas Viktoras Raulinaitis** (1895 m. rugsėjo 23 d. Čisava, Sasnavos valsčius, Marijampolės apskritis, Lietuva – 1969 m. spalio 13 d. Los Andželas, JAV) – Lietuvos teisininkas, žurnalistas, kultūros veikėjas.

## Biografija
Mokėsi Marijampolės, Vilniaus ir Martyno Yčo gimnazijose Voroneže. Studijavo Maskvos universitete, 1919–1929 m. – Fribūro universitete (Šveicarija), apgynė disertaciją, teisės mokslų daktaras.

1918 m. dirbo laikraščio „Nepriklausoma Lietuva“ redakcijoje. 1919 m. išėjo savanoriu į Lietuvos kariuomenę, dirbo propagandos skyriuje. 1919 m. įsteigė Darbo federaciją, jos pirmasis pirmininkas. 1922 m. Pirmojo Seimo, 1923 m. Antrojo Seimo, 1926 m. Trečiojo Seimo atstovas, Lietuvai atstovavo įvairiuose tarptautiniuose forumuose.

1944 m. pasitraukė į Vokietiją, 1949 m. emigravo į Australiją. 1950–1952 m. Australijos lietuvių kultūros fondo pirmininkas, 1950–1954 m. – jo paties Melburne įsteigto Karaliaus Mindaugo aukštųjų mokslų instituto pirmininkas. 1954 m. persikėlė i JAV, Los Andželą.

Bendradarbiavo leidiniuose „Lietuva“, „Laisvė“, „Rytas“, „XX amžius“, „Lietuvos aidas“, „Naujoji Romuva“, „Lietuvos ūkis“, Australijoje – „Tėviškės aidai“, „Mūsų pastogė“, „Švyturys“. 

## Šaltiniai

## Nuorodos
* RAULINAITIS Pranas Viktoras (1895–1969) | lrs.lt
Bialobžegai (Augustavas)

**Bialobžegai** () – kaimas Lenkijos šiaurės rytuose, Augustavo valsčiuje, Augustavo apskrityje, Palenkės vaivadijoje. Kaimas yra šalia Augustavo girios, netoli nacionalinio kelio Nr., Mėtos upės ir Augustavo kanalo. Taip pat yra šliuzas, kuris jungia vandens kelią iki Augustavo ir Saino ežero. Kaimas yra apie 6 km į pietus nuo Augustavo ir 78 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1919-1954 m. kaimas buvo Kolnicos valsčiaus centras. 1975-1998 m. priklausė Suvalkų vaivadijai.
Jeff Lindsay

**Jeff Lindsay** – amerikiečių rašytojo ir dramaturgo **Jeffry P. Freundlich** (g. 1952 m. liepos 14 d.) literatūrinis slapyvardis. Rašytoją labiausiai išgarsino knygų apie sociopatą kriminalistikos ekspertą Deksterį Morganą serija, kurios pagrindu 2006-aisiais pradėtas rodyti serialas „Deksteris“. Daugelio ankstesnių jo kūrinių bendraautorė yra žmona Hilary Hemingway, rašytojo Ernest Hemingway dukterėčia. Lindsay gimė Majamyje ir baigė *Ransom Everglades* aukštąją mokyklą 1970 m. bei *Middlebury* koledžą Vermonte 1975 metais.

Pirmoji „Deksteris“ serijos knyga „Darkly Dreaming Dexter“ (kurią Lindsay norėjo pavadinti „Pinocchio Bleeds“, pasiūlius viduriniajai dukrai, bet nesutikus leidėjui) pateko į Amerikos detektyvų rašytojų organizacijos (*Mystery Writers of America*) teikiamų Edgar Allan Poe premijos nominacijų sąrašą *Geriausio debiutinio romano* kategorijoje, tačiau vėliau buvo iš jo išimta grupei sužinojus, kad Lindsay devintajame dešimtmetyje išleido kelias knygas kitu – Jeffrey P. Lindsay – slapyvardžiu.

Pirmasis 2006-aisiais Showtime pradėto rodyti serialo „Deksteris“ sezonas didžiąja dalimi buvo sukurtas pagal knygą „Darkly Dreaming Dexter“. Vėlesnių sezonų siužeto linija rutuliojosi nepriklausomai nuo knygų serijos.

## Negrožinė literatūra

* *Hunting with Hemingway: Based on the Stories of Leicester Hemingway* (2000 m.)

## Grožinė literatūra

* *Tropical Depression: A Novel of Suspense* (1994 m.)
* *Dream Land: A Novel of the UFO Coverup* (1995 m.)
* *Time Blender* (1997 m.)
* *Dreamchild* (1998 m.)

**Dexter serija**

# *[[Darkly Dreaming Dexter]]* (2004 m.)
# *[[Dearly Devoted Dexter]]* (2005 m.)
# *[[Dexter in the Dark]]* (2007 m.)
# *[[Dexter by Design]]* (2009 m.)
# *[[Dexter is Delicious]]* (2010 m.)
# *Double Dexter* (2011 m.)
# *Dexter’s Debut* (2013 m.)

## Šaltiniai
Jurgis Raudonius

**Jurgis Raudonius** (rašėsi ir *Raudonus*; XIX a. viduryje – XX a. pradžioje Tilžėje) – Mažosios Lietuvos kultūros veikėjas, spaudos darbuotojas.

## Biografija
Mokytojavo Tilžėje. 1872-1883 m. redagavo leidinį „Lietuviškos kalendros“, 1885-1894 m. – „Tilžės keleivio kalendros“, 1883-1895 m. – „Tilžės keleivis“. 

## Šaltiniai
Silvija Vilkaitė

**Silvija Vilkaitė („Ryža“)** (g. 1982 m. Vilniuje) – lietuvių kino režisierė.

## Biografija
Baigė Vilniaus Viršuliškių vidurinę mokyklą. 2002–2006 m. studijavo Lietuvos muzikos ir teatro akademijoje televizijos ir kino režisūrą. Studijų metais sukūrė 9 vaidybinius ir dokumentinius filmus, kelis muzikos vaizdo klipus, dalyvavo TV projektų gamyboje.

Nuo 2006 metų dirbo „MTV Networks Baltic“ vyr. režisiere.

„MTV Lietuva” kanale buvo viena iš jaunimo aktualijų pokalbių šou „MTV Oops...“ vedėjų.

## Filmografija
* 2001 – Kiemas
* 2002 – Dėdė
* 2002 – Sapnai
* 2003 – Drugys
* 2003 – Išsiskyrimas
* 2004 – Dvasiniai reikalai
* 2004 – Kartą per 20 metų
* 2005 – Giminės bruožas
* 2007 – Paukštė
* 2008 – Savaitgalis neišvengiamai.

## Šaltiniai
Vincas Rastenis

**Vincas Rastenis** (1905 m. sausio 16 d. Juozapinė, Dūkšto valsčius, Novoaleksandrovsko apskritis – 1982 m. vasario 25 d. Niujorke, JAV) – Lietuvos teisininkas, politikas, žurnalistas, redaktorius, visuomenės veikėjas.

## Biografija

Baigęs Panevėžio gimnaziją, 1924–1927 m. Lietuvos universitete studijavo matematiką, 1931–1935 m. Vytauto Didžiojo universitete – teisę. 1935–1936 m. tarptautinės teisės srityje specializavosi Vienos universitete.

1928 m. Kauno radiofono sekretorius-pranešėjas, 1928–1931 m. – „Lietuvos aido“ iliustruoto priedo techninis redaktorius, 1931–1935 m. – Lietuvių tautininkų sąjungos generalinis sekretorius. 1936 m. Klaipėdoje dienraščio „Vakarai“ redaktoriaus pavaduotojas, 1937 m. – Lietuvos Ministrų Tarybos juriskonsultas, 1937–1938 m. – „Pažangos“ bendrovės laikraščių leidybos direktorius. 1939 m. dienraščio „Vakarai“ vyriausias redaktorius, 1939–1940 m. dienraščio „Lietuvos aidas“ sekretorius bei žurnalų „Vairas“ ir „Jaunoji karta“ specialus bendradarbis.

1940 m. liepos 17 d. suimtas, kalintas Lukiškėse, Maskvoje, Kauno kalėjimuose; išleistas prasidėjus karui 1941 m. birželio 23 d. 1941–1942 m. Šiaulių apygardos prokuroras, 1942–1944 m. – advokatas Šiauliuose. 1944 m. pasitraukė į Prancūziją, 1948 m. – į JAV.

1948–1951 m. laikraščio „Dirva“ leidėjas ir redaktorius, nuo 1952 m. – Laisvosios Europos komiteto spaudos ir organizacijų skyriaus vyriausias redaktorius Niujorke, 1950–1956 m. – Amerikos lietuvių tarybos narys, 1954–1957 m. – Lietuvių žurnalistų sąjungos pirmininkas, nuo 1958 m. – Lietuvos nepriklausomybės talkos pirmininkas.

Spaudoje pradėjo bendradarbiauti 1925 m. Rašė kultūros, švietimo, vidaus politikos klausimais. Pasirašinėdavo slapyvardžiais V. R., Vr. K., K. Marius, B. K., V. Girulis, Naujokas ir kitais.

## Bibliografija
* *Politinė tautos vienybė*, 1937 m.
* *Tarptautinė viešoji teisė*, 1937–1934 m.
* *Lietuva tironų pančiuose*, su B.T. Dirmeikiu, 1946 m.

## Šaltiniai
BMW 6 serija

BMW 6 serija apima tris BMW AG automobilių gamintojos kartas. Pirmoji buvo sukurta 7 serijos pagrindu, o antra 5 serijos pagrindu. Pirmoji karta buvo pritatyta 1976 metais, o antroji karta 2003 metais. Trečiosios kartos tikimasi sulaukti 2012 metais. Galingiausias 6 serijos atstovas - BMW M6. 

## E63/E64 6 Serija (2003–2010)
**6 serijos** prabangus kupė ir kabrioletas gaminamas 5 serijos pagrindu. Automobilis pasirodė su keliais varikliais - 3 litrų 6 cilindrų ir 5 litrų V10, o galingiausias variklis (neskaitant M6 varianto) yra 4.8 L V8 su 360 AG galia. Senasis 6 serijos BMW 1989 metais buvo išstumtas prabangesnio 8 serijos, tačiau 2003 metais 6 serija sugrįžo. Automobilis turi mažiau vietos gale nei 5 serija, tačiau gerokai dinamiškesnes linijas. 6 serija išsiskiria iš savo konkurentų – automobilio dizainas savotiškai primena rykly ir tai suteikio jėgos ir pagarbos jausmą. Automobilis pagal kainą skirtas konkuruoti su Mercedes-Benz CLS klase, Aston Martin, Maserati.
Salakpalmė

**Salakpalmė** (*Salacca*) – arekinių (*Arecales*) šeimos palmių gentis, kurių gimtinė – Indonezija.

Gentyje šiuo metu yra žinomos 28 rūšys:
* Salacca acehensis
* Salacca affinis (Salakpalmės vaisius valgomas)
* Salacca clemensiana
* Salacca conferta (Salakpalmės vaisius valgomas)
* Salacca dolicholepis
* Salacca dransfieldiana
* Salacca edulis
* Salacca edulis var. amboinensis
* Salacca flabellata
* Salacca glabrescens (Salakpalmės vaisius valgomas)
* Salacca graciliflora
* Salacca lophospatha
* Salacca magnifica
* Salacca minuta
* Salacca multiflora
* Salacca palembanica
* Salacca ramosiana
* Salacca rumphii (Rakum Palm)
* Salacca rupicola
* Salacca sarawakensis
* Salacca secunda
* Salacca stolonifera
* Salacca sumatrana
* Salacca vermicularis (Kalimantan Palm Heart)
* Gyvatinė salakpalmė (Salacca wallichiana) (Salakpalmės vaisius valgomas)
* Valgomoji salakpalmė (Salacca zalacca) (Salakpalmės vaisius valgomas)
* Salacca zalacca var. amboinensis (Bali Salak Palm)
* Salacca zalucca

## Nuorodos
* Salacca (Genus)
* VLKK Rekomenduojama vartoti šiuos lietuviškus augalų pavadinimus
Hilary Hemingway

**Hilari Hemingvėj** (*Hilary Hemingway*, g. 1961 m. birželio 16 d.) – amerikiečių rašytoja, rašytojo Džefo Lindsio žmona bei Lesterio Hemingvėjaus – Ernesto Hemingvėjaus brolio – dukra. Daugelyje ankstesniųjų darbų ji įtraukta kaip Lindsio bendraautorė. Ji taip pat yra apdovanojimų pelniusi scenaristė, dirbusi studijose, tokiose kaip „Warner Bros.“ bei „Paramount Pictures“. Hilari rašė tokiems žurnalams, kaip „Interview“ ir „Harper's Bazaar“ bei laikraščiui „Miami Herald“, dirbo prodiusere „Fox News“ televizijoje bei dokumentikos prodiusere-režisiere Public Broadcast Stations.

2009 metais Hemingvėj su aktoriumi Endžiu Garsija bendrai parašė scenarijų filmui „Hemingway & Fuentes“. Filmas seka Ernesto Hemingvėjaus draugystę su Kubos kapitonu Gregorijumi Fuentesu paskutinįjį dešimtmetį, kurį Ernestas praleido Kubos saloje. Filmą stato „CineSon Productions“.

## Bibliografija
* 
* 
* 
*
Aston Martin DB7

**Aston Martin DB7** – GT klasės kupė ir kabrioletas pristatytas 1994 metais ir gamintas iki 2003. Šis Aston Martin buvo pats populiariausias bendrovės istorijoje – jo pagaminta daugiau nei 7000 vienetų.

## Savybės
Pigiausias variantas turėjo šešių cilindrų variklį ir buvo klase žemesnis nei V8 Virage. DB7 platforma buvo sukurta naudojant senojo Jaguar XJS pagrindą tik su daugeliu pakeitimų. Automobilio dizainas buvo kurtas kaip Jaguar F-type modelis, tačiau Ford (tuo metu tiek Jaguar, tiek Aston Martin priklausė Ford bendrovėi) panaikino šį modelį, o projektas modifikuotas taip, kad atrodytų kaip tipiškas Aston Martin. Pirmas kartos Jaguar XK-8 taip pat naudoja šią XJ-S/DB-7 platformą, tačiau Aston Martin DB7 yra ženkliai brangesnis ir labiau išskirtinis. 1999 metais DB7 gavo galingą V12 variklį, šis 6.0 litrų, 48 vožtuvų motoras išvysto 420 AG (313 kW) ir 540 Nm sukimo momentą. Variklis komplektuojamas su šešių pavarų mechanine greičių dėže arba penkių pavarų automatine. Aston Martin tvirtina, kad automobilis pasiekia didžiausią 299 km/h greitį ir spurtuoja nuo 0-60 mylių per valandą (97 km/h) per 4.9 sekundės. Šis DB7 yra 4692 mm ilgio, 1830 mm pločio, 1243 mm aukščio ir sveria 1.8 tonos.

## Galerija

Image:Aston Martin DB7 Vantage.jpg|DB7 Vantage Volante
Image:AstonMartinDB7VantageZagato.jpg|DB7 Zagato
Image:Aston Martin DB7 Vantage rear.jpg|DB7 Vantage
Image:Aston_Martin_DB_AR1.jpg|Aston Martin DB AR1


## Nuorodos
* Aston Martin - Oficiali Aston Martin svetainė
Leicester Hemingway

**Lesteris S. Hemingvėjus** (*Leicester C. Hemingway*, 1915 m. balandžio 1 d. – 1982 m. rugsėjo 13 d.) – Jungtinių Valstijų rašytojas. Jis buvo jaunesnysis rašytojo Ernesto Hemingvėjaus brolis ir šešių knygų autorius.

## Biografija
Pirmajame romane, pavadinimu „*The Sound of the Trumpet*“ (1953), Lesteris aprašė savo išgyvenimus Prancūzijoje bei Vokietijoje Antrojo pasaulinio karo laikotarpiu. 1961 m. Leicesteris išleido brolio E. Hemingvėjaus biografiją, pavadinimu „*My Brother, Ernest Hemingway*“. Darbas buvo gerai įvertintas ir atnešė Leicesteriui tiek rašytojo pripažinimą, tiek nemažą finansinį atlyginimą. Su iš darbo gautu kapitalu, Hemingvėjus sukūrė netikrą valstybę *New Atlantis* ant plausto Karibų jūroje, skirto naudoti kaip jūrų mokslinių tyrimų štabą. Projektas buvo nutrauktas vos po kelerių metų, kai *New Atlantis* sunaikino uraganas.

Po kelerių metų kovos su II tipo cukriniu diabetu, kurios metu jam buvo atlikta nemažai operacijų, Lesteris Hemingvėjus 1982 m. nusižudė.

## Išnašos

## Šaltiniai
* Leicester Hemingway, 1915–1982; New Atlantis Collection, 1964-66  Harry Ransom Center, University of Texas at Austin
* Samuel Pyeatt Menefee, „Republics of the Reefs“: Nation-Building on the Continental Shelf and in the World’s Oceans, *California Western Journal of International Law*, vol. 25, no. 1, Fall, 1994, pp. 104-05.
Kazimieras Ralys

**Kazimieras Ralys** (1885 m. kovo 12 d., senuoju stiliumi vasario 28 d. Žalpiuose, Viduklės valsčius, Raseinių apskritis, Rusijos imperija – 1958 m. sausio 6 d. Kaune) – Lietuvos švietėjas, rašytojas, spaudos darbuotojas, politinis veikėjas.

## Biografija
1900–1902 m. gyveno ir savarankiškai mokėsi JAV. 1902 m. kartu su tėvu, kuris JAV dirbo angliakasiu, grįžo į Lietuvą. Atgavus lietuvišką spaudą, ją platino, daraktoriavo gimtosiose apylinkėse. Nuo 1908 m. slapyvardžiu „Vargovaikis“ rašė į „Lietuvos ūkininką“, „Lietuvos žinias“. 1910 m. pradėjo dirbti „Lietuvos ūkininko“ redakcijoje. 1910 m. Vilniuje savarankiškai pasirengė mokytojo egzaminams. 1913 m. baigė agrotechnikos kursus.

1917 m. Vilniaus konferencijos dalyvis. 1918 m. Skaudvilės apskrities valdybos pirmininkas, vėliau apskrities viršininkas.

1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas IV (Telšių) rinkimų apygardoje. Priklausė Lietuvos valstiečių sąjungos frakcijai, įėjusiai į Lietuvos socialistų liaudininkų demokratų partijos ir Lietuvos valstiečių sąjungos bloką. 1923 m. birželio 5 d. – 1926 m. birželio 2 d. Antrojo Seimo, 1926 m. birželio 2 d. – 1927 m. balandžio 12 d. Trečiojo Seimo atstovas.

1928–1940 m. dirbo Žemės ūkio banke. Iki 1940 m. bendradarbiavo leidiniuose „Talka“, „Trimitas“, „Jaunimas“. 1951 m. ištremtas į Sibirą, į Krasnojarsko kraštą. 1957 m. grįžo į Lietuvą, gyveno Kaune. 

Kazimieras Ralys praktikavo blaivybę, buvo vegetaras.

## Literatūra
* Ralys Kazys, Trumpos Steigiamojo Seimo narių biografijos su atvaizdais, Klaipėda, 1924, p. 46.
* Ralys Kazimieras, Lietuvių enciklopedija, Boston, 1961, t. 24, p. 467–468.
* Stakeliūnaitė D., Ralys Kazimieras, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 305–304.
* Stakeliūnaitė D., Ralys Kazimieras, Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas, sud. Aivas Ragauskas, Mindaugas Tamošaitis, Vilnius, 2007, p. 430–435.

## Šaltiniai
Feliksas Rapalis

**Feliksas Rapalis** (g. 1939 m. kovo 24 d. Salantuose) – Lietuvos žurnalistas, redaktorius.

## Biografija
1957 m. baigė Salantų vidurinę mokyklą. 1956–1960 m. Salantų rajono laikraščio „Stalino vėliava“ literatūrinis darbuotojas. 1960–1962 m. LLKJS ir LKP Kretingos rajono komiteto instruktorius. Nuo 1962 m. Kretingos rajono laikraščio „Švyturys“ redakcijos laiškų skyriaus darbuotojas, atsakingasis sekretorius, redaktoriaus pavaduotojas, 1966–2002 m. redaktorius, vyriausias redaktorius,  nuo 1990 m. kartu ir UAB „Švyturio laikraštis“ valdybos pirmininkas. 1990 m. Vilniaus universiteto Istorijos fakultete baigė žurnalistikos specialybę.

Apie 8 metus buvo Žemaitijos žurnalistų kūrybinio susivienijimo pirmininkas, Lietuvos žurnalistų sąjungos narys.

## Šaltiniai
Lamborghini Murciélago

**Lamborghini Murciélago** – dviejų durų, dviejų vietų sportinis automobilis pristatytas 2001 m. ir pakeitęs Diablo modelį. Lamborghini Murciélago buvo gaminama iki pat 2010 m. Nuo 2001 m. iš viso buvo pagaminti 4099 Murcielago vienetai. Jis buvo populiariausias Lamborghini modelis su 12 cilindrų varikliu. Jo pirmtakas Diablo buvo gaminamas 11 metų, tačiau buvo pagaminta tik 2 900 egzempliorių. Šiuo metu populiariausias Lamborghini modelis yra Gallardo – nuo 2003 m. pagaminta per 10 tūkst. vienetų. 2011 m. Lamborghini pristatė šio modelio įpėdinį Aventador, kuris išvysto 700 AG.

## Vardo kilmė
Vardas Murciélago ispanų kalboje reiškia „šikšnosparnį“. Šiuo vardu pavadintas koridos bulius išgyveno net 24 kardo dūrius 1879 m. kovoje. Jis kovojo su tokia aistra, kad matadoras nusprendė išsaugoti jam gyvybę – reta garbė kovos buliui. Vėliau šis bulius buvo dovanotas Don Antonio Miura – savininkui rančos pavadinimu Miura (šiuo vardu taip pat pavadintas kitas Lamborghini automobilis).

## Lamborghini Murciélago LP640
Abi Murciélago versijos buvo truputį atnaujintos 2006 m. Jos buvo pristatytos Ženevos automobilių parodoje. Murciélago variklis buvo pakeistas į galingesnį 6.5 litro agregatą, o automobilio pavadinimas pakeistas į Murciélago LP640. 2007 m. šį variklį gavo ir rodsterio versija. Šis 6.5 litro variklis išvysto įspūdingą 640 AG (471 kW) galią. Abi versijos buvo truputį atnaujintos. Automobilis įsibėgėja (0-100 km) per 3.3 sek. Didžiausias greitis – 339 km/h.

## Lamborghini Murciélago LP 670-4 SuperVeloce
Murcielago LP 670-4 Superveloce buvo pristatytas Ženevos automobilių parodoje 2009 m. ir, tuo metu, buvo galingiausias gamyklinis Lamborghini modelis. Murciélago LP 670-4 SuperVeloce turi 6.5 litro V12 variklį su 670 AG; nuo 0 iki 100 km/h įsibėgėja per 3.2 s. Jo didžiausias greitis 347 km/h. LP670-4 SV iš viso bus pagaminta tik 350 vienetų. Jo kaina – 455 tūkst. JAV dolerių

## Nuorodos
* Oficialus Lamborghini tinklalapis

## Šaltiniai
Antanas Rakauskas

**Antanas Rakauskas** (1895 m. lapkričio 17 d. Liepalotai, Naumiesčio apskritis – 1966 m. liepos 12 d. Bele Vernonas, Pensilvanijos valstija, JAV) – Lietuvos gydytojas, spaudos darbuotojas, redaktorius.

## Biografija
1910 m. išvyko į JAV. 1918 m. lankė Šv. Tomo karo akademiją, 1924-1929 m. Čikagos Šiaurės rytų universitete studijavo mediciną. 1929 m. gavo medicinos bakalauro, 1930 m. – medicinos daktaro laipsnį.

Vertėsi gydytojo praktika Čikagoje. 1933-1940 m. Amerikos lietuvių Romos katalikų federacijos pirmininkas, 1937-1940 m. – Amerikos lietuvių Romos katalikių moterų sąjungos vyr. gydytojas.

Lietuvių periodikoje pradėjo bendradarbiauti 1914 m. Rašė į leidinius „Moksleivis“, „Giedra“, „Garsas“ ir kt. 1919 m. laikraščio „Lietuva“ redaktoriaus pavaduotojas, 1921-1922 m. „Tėvynės balsas“, ėjusio Vilks Bare, redaktorius, 1923-1924 m. vienas iš dienraščio „Draugas“ redaktorių, 1932-1938 m. – sveikatos skyriaus redaktorius. 1946-1948 m. Pitsburge laikraščio „Lietuvių žinios“ redaktorius. 

## Šaltiniai